Tänze spuin im gsäischoftlichn Lebn und in da  Kultur a wichtig Roin. Des siacht ma daran, dass Tänze oft a Symboi fia kulturelle Identität san. Da "Samba" zum Beispui stäht fir iwascheimande, brasilianische Lebmsfreid, da "Czardasz" fir ungarisches Temperament, da "Syrtaki" fir griachische Gastfreindschoft und da Flamenco fir spanische Eleganz und Leidnschoft. A ähnliche Funktion kennt da Schuahplattler (Schuhplattler) firan boarischn Sprochraum hom. Da Schuahplattler stäht fia Kerpabeherrschung, Ausdaua und Präzision.